|  |  |  |  |
| --- | --- | --- | --- |
| **NIL Hovedlaget**  **Styremøte** | | **Dato: 12.10.2022** | |
| **Tidspunkt: 20.00-22.00** | |
| **Møteleder:** | Erik Cronblad Wollan | **Referent:** | Magnus Arnesen |
| **Møtedeltakere:** | Erik Cronblad Wollan, Magnus Arnesen, Finn Ove Søfting, Kristin Gaustad, Lasse Paulsen, Hanne Tangen Nilsen, Gry Stensrud, Kristian Bjerke, Rannveig Gravås,  Ikke til stede: Frode Meiltoft, Hilde Drange, Dominique Bye Ribaut, Lars Friestad, Knut Aasrud, Øystein Nygård, Marte Bulie, Patrick Tørresvold, Joar Hugaas, Linn Brunborg, Joacim Hafsås, Ivar Fjøsne, Arthur Undseth. | | |
| **Agenda:** | **Sak 1: Orientering fra Styreleder**  **Sak 2: Orientering fra Daglig Leder**  **Sak 3: Anlegg fra Lasse**  **Sak 4: Økonomistatus fra Kristin**  **Sak 5: Søknader til stiftelser**  **Sak 6: Eventuelt** | | |
| **MØTEREFERAT:** | | | |
| **Sak nr. 1** | **Sak 1:** **Orientering fra styreleder**   * Gjennomgang av dagens agenda. | | |
| **Sak nr. 2** | **Sak 2: Orientering fra Daglig Leder**   * Forberedelser til søknad om momskompensasjon for idrettsanlegg. Som informert om i e-post til gruppelederne ser det ut til at vi skal sende inn fem søknader i år. Daglig leder har gjort ferdig sluttregnskap og mottatt revisjonsuttalelse for tre av søknadene (Fotballens 5-er og 9-er bane og Padelbanen). Vi gjenstår å fullføre for fotballens 11-er bane og skigruppas rulleskiløype. Daglig leder følger opp. * Minner om frist søknad av spillemidler til idrettsanlegg 15. oktober: «Statlig tilskuddsordning med formål om å bidra til bygging og rehabilitering av idrettsanlegg, slik at flest mulig kan drive idrett og fysisk aktivitet».   Daglig leder har sendt e-post til alle gruppeledere med informasjon om aktuelle støtteordninger for resten av 2022 og søknad for momskompensasjon.   * Vi har bestilt og mottatt skilt som profilering av våre samarbeidspartnere. Dette må henges opp på fire arenaer: Fotball, tennis, ski og friidrett. Daglig leder koordinerer hvilke skilt som skal hvor, og tar kontakt med gruppeledere for opphenging av skiltene. * Åpningsseremoni: Onsdag 28. september hadde vi åpningsseremoni av fotballens kunstgressanlegg og opplevde det som en suksess med bra oppmøte. Viktige samarbeidspartnere i NIL deltok i Sparebank1, Sport1 og Bunnpris. Daglig leder oppfordrer gruppene til å invitere samarbeidspartnere til deres arrangementer, gjerne koordinering via daglig leder, eller direkte med samarbeidspartnere. * Aktivitetsfond: Daglig leder har klargjort en tekst som vi kan formidle. Dette vil bli delt og gjelder fra og med mandag 17 oktober. Forslag til deling: Facebook, nittedalil.no, Spoortz, skoler, Varingen. Tar gjerne imot forslag om hvordan vi sprer dette best mulig. Vært i kontakt med frivillighetssentralen i Nittedal som vil hjelpe til å dele innlegget i sine kanaler. For de som ikke kjenner til aktivitetsfondet enda: Det er en ordning som gjør at alle i Nittedal skal kunne være en del av NIL uavhengig av økonomi, ved at vi dekker kostnader de sliter med å betale, som medlemskontingent eller treningsavgift. Når gruppene får slike forespørsler skal de godtas og alle gruppelederne oppdaterer oversikten sin forløpende. Daglig leder tar kontakt med alle gruppelederne mellom. 1. og 15. november og søker om refusjon av 2/3 av de tapte kostnadene til Nittedal Kommunes aktivitetsfond innen 15. november. | | |
| **Sak nr. 3** | **Sak 3: Anlegg fra Lasse**   * Vi har ønsket å se nærmere på hvilke idrettsanlegg som har størst behov for å gi oppmerksomhet i fremtiden i Rotnes. Vi har gjort en overordnet vurdering av hvilke anlegg som har størst behov i tiden fremover. * Ski, friidrett, innebandy, fotball, allidrett og E-sport har slik vi ser det tilfredsstillende areal. Tennis har godt med plass, men det er utfordringer knyttet til oversvømmelsene. De ser på mulighetene for å flytte til et annet sted på sikt.  - Innspill fra friidrett om at de er fornøyde med utearealet, men ønsker bedre innendørsfasiliteter. * Alternativer for der sentralidrettsanlegget er plassert i dag har blitt diskutert, med diverse alternativer lansert som mulige løsninger den dagen vi faktisk er nødt til å ta stilling til dette. Vi gjør altså dette i stor grad fordi vi ønsker å være forberedt om, og den dagen, det skal dukke opp en form for utfordring knyttet til dette. * Vi må holde oversikt over festeavtalen på de ulike arealene NIL bruker. Klubbhuset kan for eksempel følges opp og legges en plan for på sikt hva som skal gjøres. * Alle vil bli tilsendt dokumentet fra Lasse som er laget om dette. Vi ber om at alle leser gjennom dette og kommer med tilbakemelding om de har noen innspill eller spørsmål. | | |
| **Sak nr. 4** | **Sak 4: Økonomistatus fra Kristin**   * Gjennomgang av inntekter og kostnader sammenlignet med samme periode i 2021. * Både inntekter og kostnader er høyere enn i 2021. I driftsresultat har vi per 12.10.22 1,9 millioner i overskudd, sammenlignet med 2,4 millioner i overskudd per 12.10.21. Totalt sett ser dette bra ut og vi ligger godt an i forhold til budsjettet for 2022. * Gjennomgang av likviditetsbudsjett og spesielt innbetalinger og utbetalinger knyttet til sentralidrettsanlegget og prosjekter i regi skigruppa. * Gjennomgang av fotballgruppas kunstgressprosjekt og skigruppas rulleskiprosjekt. | | |
| **Sak nr. 5** | **Sak 5: Søknader til stiftelser**   * Gjensidigestiftelsen: De ønsket kun en søknad fra hver organisasjon, mens det kom to søknader fra NIL. Styret måtte derfor velge mellom skigruppa og innebandygruppa sine søknader, og valgte å beholde skigruppas søknad fordi de hadde koordinert med daglig leder og fått godkjent at de kunne søke. * Daglig leder har også ved søknader opplevd å få tilbakemelding fra støtteordninger om at vi ikke har levert tidligere sluttregnskap, og derfor ikke kan søke på nytt før dette er gjort. Vi ønsker derfor å få en bedre kontroll på dette. * Grunnet de to punktene ovenfor har vi klargjort et forslag til vedtak som vi ønsker at alle gruppeledere kan støtte. Det innebærer at daglig leder skal informeres om søknaden når 1 av 2 punkter nedenfor inntreffer.   1. Daglig leder skal informeres FØR det søkes når støtteordningen ber om maks en søknad per organisasjon, som for eksempel Gjensidigestiftelsen ber om.  2. Daglig leder skal informeres før eller etter det søkes om støtte for over 200 000 kroner.  Merk at punkt 1 er for at et samlet NIL skal koordineres best mulig og at punkt 2 er for best mulig kontroll og oppfølging. Begge punktene er tiltak for å ha et best mulig forhold til alle organisasjoner som tilbyr støtteordninger. | | |
| **Sak nr. 6** | **Sak 6: Eventuelt**   * Rask gjennomgang av årshjulet og kommende hendelser den neste måneden. * 7. desember ønsker vi å invitere alle til middag på Krutt, før vi går samlet videre til klubbhuset for årets siste styremøte. Dette erstatter den årlige vinen til julegave. | | |
|  | **Neste møte: 16.11.2022** | | |